  Висока пословна школа струковних студија Нови Сад

дана 03.03.2022. године расписује

**КОНКУРС ЗА РЕАЛИЗАЦИЈУ СТРУЧНЕ ПРАКСЕ**

**СТУДЕНАТА ОСНОВНИХ СТРУКОВНИХ СТУДИЈА**

Позивамо све заинтересоване студенте II и III године Основних струковних студија да се пријаве за реализацију стручне праксе у трајању од 72 часа у следећим компанијама:

1. Фонд “Европски послови” АП Војводина

2. Хотел “Војводина” Нови Сад

3. Туристичка организација Војводине

4. "Едукативни центар", Нови Сад

5. Туристичка агенција “Мозаик примо”, Нови Сад

6. Ерсте банка, Нови Сад

Пријаве су отворене од 03.03.2022. до 09.03.2022. године, а студенти се пријављују попуњавањем формулара који се налази на следећем линку: <https://bit.ly/2I7iaiw>

**Студенти који прођу први круг селекције биће позвани на интервју**. Молимо вас да за термине за долазак на интервју пратите сајт Школе.

Након тога, студенти који прођу други круг селекције биће обавештени о термину и компанији у којој ће обављати стручну праксу.

**Важна напомена:**

Услед још увек актуелне епидемиолошке ситуације, обавештавају се студенти да је неопходно да се придржавају свих препоручених мера заштите које су на снази, те да на праксу иду на сопствену одговорност.

За све додатне информације можете контактирати Центар за развој каријере и стручну праксу путем имејла [karijera.vps@gmail.com](mailto:karijera.vps@gmail.com).